



Številka: 0072-3/2026-DI/16
Datum: 6. 10. 2026

Izvajalcem:
· nenujnih reševalnih prevozov s spremljevalcem,
· sanitetnih prevozov na/z dialize 
· ostalih sanitetnih prevozov



Navodilo o beleženju in obračunavanju zdravstvenih storitev in izdanih materialov


Okrožnica ZAE 13/26: Dopolnitve šifrantov za obračun zdravstvenih storitev


Okrožnico izdajamo z namenom dopolnitve programske opreme za obračun zdravstvenih storitev. Okrožnica je namenjena poslovodstvu zavodov in koncesionarjev in ni namenjena informiranju zdravnikov in ostalega zdravstvenega osebja.


Podlaga za dopolnitve in spremembe šifrantov za obračun zdravstvenih storitev so Okrožnice ZAE 6/22, 12/22 in 9/24.

V okrožnici je zajeta naslednja vsebina:

1.	Nenujni reševalni prevozi – obvezno pošiljanje RIZDDZ številke voznika in spremljevalca s 1. 1. 2027



S spoštovanjem.

	Pripravila:
Jerneja Bergant, višja področna svetovalka



	Sladjana Jelisavčić,
vodja področja I 

1. [bookmark: _Toc242179284]Nenujni reševalni prevozi – obvezno pošiljanje RIZDDZ številke voznika in spremljevalca s 1. 1. 2027

Vsem izvajalcem nenujnih reševalnih prevozov s spremljevalcem in sanitetnih prevozov (na/z dialize in ostalih sanitetnih prevozov)

Povzetek vsebine

Zavod pri prejemu obračunskih dokumentov izvaja kontrole RIZDDZ številk zdravstvenih delavcev in sodelavcev na nivoju obravnave, dodatno pa tudi na nivoju storitve, kjer izvajalci navedejo vse zdravstvene delavce in sodelavce, ki pri posamezni storitvi sodelujejo.

V dejavnostih 513 150 »Nenujni reševalni prevozi s spremljevalcem«, 513 151 »Sanitetni prevozi pacientov na/z dialize« in 513 153 »Ostali sanitetni prevozi pacientov« trenutno pošiljanje RIZDDZ številke na obeh navedenih ravneh ni obvezno, je dovoljeno.

Obveščamo vas, da bo za vse nenujne reševalne prevoze s spremljevalcem, opravljene od 1. 1. 2027 dalje, pošiljanje RIZDDZ številke voznika in spremljevalca pri obračunu opravljenega prevoza na ZZZS obvezno. Prav tako bo od 1. 1. 2027 dalje obvezno pošiljanje RIZDDZ številke voznika pri vseh sanitetnih prevozih (na/z dialize, ostali sanitetni prevozi).

Prosimo vas, da do 1. 1. 2027 skladno z Zakonom o zbirkah podatkov s področja zdravstvenega varstva (ZZPPZ) v RIZDDZ uredite vse zaposlitve voznikov in spremljevalcev. Podatki RIZDDZ morajo odražati dejansko stanje zaposlitev. Če nenujne reševalne oziroma sanitetne prevoze za izvajalca zdravstvene dejavnosti opravljajo delavci (vozniki in spremljevalci) zunanjega pogodbenega podjetja, se njihovo delo pri izvajalcu zdravstvene dejavnosti v RIZDDZ evidentira z vrsto zaposlitve 4 – druge oblike pogodbenega dela.

Kontrola bo preverjala obstoj veljavne zaposlitve pri izvajalcu v RIZDDZ glede na skupino zaposlitve delavcev, dovoljenih za posamezno vrsto in podvrsto:
· v dejavnosti nenujnih reševalnih prevozov s spremljevalcem (VZD 513 150) mora biti urejena zaposlitev vsaj v eni izmed dejavnosti: 

	301
	Medicina dela, prometa in športa v splošni zunajbolnišnični dejavnosti

	302
	Splošna in družinska medicina v splošni zunajbolnišnični dejavnosti

	327
	Pediatrija v splošni zunajbolnišnični dejavnosti

	338
	Urgentna medicina v splošni zunajbolnišnični dejavnosti

	346
	Javno zdravje v splošni zunajbolnišnični dejavnosti

	513
	Reševalni prevozi



· v dejavnosti sanitetnih prevozov (VZD 513 151 in 513 153) pa mora biti urejena zaposlitev v dejavnosti 513 »Reševalni prevozi«.

V primeru kakršnih koli vprašanj v zvezi z urejanjem podatkov v RIZDDZ se obrnite na skrbnike RIZDDZ na pristojnih območnih enotah, ki so objavljeni na spletni strani https://www.nijz.si/sl/podatki/izvajalci-zdravstvene-dejavnosti (na koncu strani).

Navodilo za obračun

Skladno z navedenim dopolnjujemo povezovalni šifrant K4 »Parametri za kontrolo podatkov po vrstah in podvrstah zdravstvene dejavnosti«, kjer se:
·  v dejavnostih 513 150 »Nenujni reševalni prevozi s spremljevalcem«, 513 151 »Sanitetni prevozi pacientov na/z dialize« in 513 153 »Ostali sanitetni prevozi pacientov« spremeni podatek »Navajanje RIZDDZ številke delavca na strukturi Obravnava« (stolpec 4 v K4) iz D »Dovoljeno« v O »Obvezno«,
· v dejavnosti 513 150 »Nenujni reševalni prevozi s spremljevalcem« pa se iz D »Dovoljeno« v O »Obvezno« spremeni tudi podatek »Navajanje RIZDDZ številke delavca na strukturi Obravnava na nivoju storitve« (stolpec 17 v K4):

	
	
	Navajanje RIZDDZ številke delavca na strukturi Obravnava
	Navajanje RIZDDZ številke delavca  na strukturi Obravnava na nivoju storitve

	R86.920
	Prevoz bolnikov z reševalnim vozilom
	
	

	
	513
	Reševalni prevozi
	
	

	
	
	150
	Nenujni reševalni prevozi s spremljevalcem
	D O
	D O

	
	
	151
	Sanitetni prevozi pacientov na/z dialize
	D O
	D

	
	
	153
	Ostali sanitetni prevozi pacientov
	D O
	D


D – dovoljeno
O - obvezno

Na nivoju obravnave se navede voznik reševalnega vozila, na nivoju storitve pa voznik in spremljevalec.


Spremembe veljajo za prevoze, opravljene od 1. 1. 2027 dalje.

Kontaktna oseba za vsebinska vprašanja: 
Jerneja Bergant (jerneja.bergant@zzzs.si; 01/30-77-573)

